Downloaded from YTS.MX
Official YIFY movies site: YTS.MX
Joan Laporta ja Barçan urheilujohto ovat valinneet Rafael Márquezin -
valmentamaan Barcelona Atlèticia eli entistä Barcelona B:tä.
Barcelonan johtaja luottaa Márqueziin.
Márquez on osoittanut olevansa enemmän kuin kykenevä -
auttamaan juniorijoukkuetta täydentämään harjoitteluaan -
ja etenemään ykkösjoukkueeseen.
JOHAN CRUYFF -STADION
Rafael Márquezin asiantuntemus voi auttaa Barcelonan junioreita -
parantamaan kilpailukykyään.
Aluksi kysyisin:
"Mitä jalkapallo merkitsee Rafael Márquezille?"
Mitäkö se minulle merkitsee?
Kaikkea.
Painetaan täysillä.
Tämä on ainutkertaista.
Rafan saavutukset ovat vertaansa vailla. -Saavutus on suuri.
Meksikon poika on päässyt kansainvälisille kentille -
ja tehnyt historiaa maajoukkueessa.
Ilahduin, kun sain kuulla, että pelaisin Rafan kanssa.
Hän on parhaita pelaajia jalkapallon historiassa.
Tiesimme katseesta, mitä toinen aikoi.
Jumala on koskettanut häntä.
Hän on taitava johtaja ja on pelannut huippujoukkueissa.
Hän on aivan erilainen kentällä kuin sen ulkopuolella.
Häntä vastaan oli vaikea pelata.
Pysyttelin mieluummin kaukana hänestä.
Huippupelaajat ovat aina siellä,
missä heitä tarvitaan.
Yhdysvaltain ulkomaisten varojen valvontatoimisto -
lisäsi tänään huumekartellien johtohahmojen listalle -
ennätyksiä rikkoneen meksikolaisen jalkapalloilijan,
Rafael Márquez Álvarezin.
Listalla oli myös Raúl Flores, mutta kuuluisin oli Rafael Márquez.
Sankarista tuli hetkessä pahamaineinen roisto.
Rafa oli murtunut.
Aiheesta noussut mediamyrsky -
uhkasi romuttaa Rafa Márquezin koko perinnön.
Tänään pelaan vaikeimman pelini.
Yritän selvittää asian ensi tilassa -
ja olla tuntemanne Rafa Márquez.
Kaksi!
Neljä.
Kaksi ja kuusi. Älkää päästäkö heitä takaisin!
Valmennan nyt Barça Atlèticia.
Päätavoitteeni tässä joukkueessa on auttaa kehittämään pelaajia,
jotta he pääsevät ykkösjoukkueeseen.
Lupaavimmat pääsevät sinne.
Ex-jalkapalloilijan kokemuksella yritän auttaa heitä -
ja toimia samalla jonkinlaisena isähahmona.
Työ muistuttaa minua isästäni, joka myös valmensi.
Hän olisi varmasti ylpeä tästä uudesta elämänvaiheestani.
Tämä on minulle hieno tilaisuus.
Toinen haastattelu, ensimmäinen otto.
EX-JALKAPALLOILIJA, VALMENTAJA
No niin, Rafa. Kerro, kuka isäsi oli.
Tuostako vain? -Kyllä vain.
Selvä, isäni…
Hän syntyi Tlaquepaquessa, Jaliscossa, lähellä Guadalajaraa.
TYYLIÄ JA KOKEMUSTA
Lehtileikkeiden perusteella muistutan häntä kovasti.
Fyysisesti muistutan isääni hämmästyttävän paljon,
ja kentällä myös.
Isä hallitsi palloa ja pelasi tyylikästä peliä leuka pystyssä,
mutta aloitti myös aina täysillä.
Hän pääsi joukkueeseen Oro Jalisco, jota ei enää ole,
ja pelasi kakkosdivisioonan joukkueissa kuten Irapuato, San Luis ja Morelia.
Sitten hän päätyi Zamoraan, jossa hänestä ei luovuttu.
ZAMORA, MEKSIKO
Kun Rafa syntyi, mieheni pelasi yhä Zamorassa.
Eläkkeelle jäätyään hän valmensi jalkapallokoulussa.
Sinne hänet kutsui professori Carlos Sebille Rinaldi,
joka oli pelannut Atlasissa ja perustanut kyseisen koulun.
Hän kutsui mieheni koulun opettajaksi.
CARLOS SEBILLE RINALDIN JALKAPALLOKOULU
Rafa Márquezin isää ja professori Sebilleä -
yhdisti rakkaus jalkapalloon ja halu kehittää lahjakkuuksia.
Isä toi myös Rafan kouluun valmennettavaksi.
Isä oli minulle kaikki kaikessa.
Hän opetti minut pelaamaan jalkapalloa.
Halusin samanlaiseksi kuin isä. Hänkin oli keskuspuolustaja.
Unelmani oli tulla hänen kaltaisekseen.
Miltä teistä tuntuu? -Tosi hienolta.
Teidän pitää nyt voittaa. -Me voitammekin.
Voitamme varmasti. -Niin.
Puolustamme hyvin. -Kaksi, kolme…
Hip, hip, hurraa!
Hyvä, Michoacán!
Edustimme Zamoraa opetusministeriön järjestämissä turnauksissa.
Lukuvuoden puolivälissä -
minua pyydettiin Michoacánin joukkueeseen.
Asiasta piti puhua kouluni kanssa.
Äiti tuli kanssani pyytämään 15 päivän vapaata turnausta varten.
Rehtori sanoi, ettei myöntäisi sellaista.
"Rafaelin pitäisi unohtaa jalkapallo, koska se ei johda mihinkään."
Mieheni ja minä katsoimme toisiamme.
Mieheni sanoi: "Me päästämme hänet sinne silti."
Sain tietenkin kenkää koulusta.
Turnauksessa olin yksi parhaista pelaajista.
Pääsimme semifinaaliin. Se oli hieno kokemus.
Haluaisin nähdä sen rehtorin ja sanoa:
"Kiitos turhasta neuvostanne. Jalkapallo antoi minulle kaiken."
Giuliano!
Barcelonan kaltaiseen joukkueeseen päästäkseen pitää olla lahjakas,
mutta vaatii se tuuriakin.
On oltava oikeassa paikassa oikeaan aikaan.
Uskon myös kohtaloon. Kohtaloni oli liittyä Atlasiin.
Atlas toimi ennen Zamorassa.
Sinne lähetettiin äskettäinkin väkeä Zamorasta.
Joukkue piti pääsykokeet eri divisioonien junioriseuroihin -
eri koulujen lahjakkuuksille Zamorassa ja Michoacánissa.
Joukkueesta valittiin kahdeksasta kymmeneen pelaajaa.
Lopulta jäljellä oli enää eräs 18-vuotias ja minä, joka olin 14.
Rafa palasi lauantaina ja sanoi, että maanantaina pitäisi aloittaa.
Kysyin: "Mitä tahdot?"
Sanoin epäröimättä, että halusin lähteä sinne pelaamaan.
Se oli unelmani. Sitä halusin.
Tein sen päätöksen epäröimättä.
Atlasilla oli kirottu historia Meksikon jalkapallossa.
Se oli kuin ruma ankanpoikanen, pieni ja nolo.
Se putosi säännöllisesti ykkösdivisioonasta.
Sitten saapui Rafan sukupolvi täynnä hyviä pelaajia.
URHEILUTOIMITTAJA
Se sukupolvi toi mukanaan uuden toivon.
GUADALAJARA, MEKSIKO
Vain harva meistä oli Guadalajarasta.
Pelaajia oli Tepicistä…
Ja Sinaloasta ja Méridasta.
Heitä oli kaikkialta maasta, jopa Borgetti.
Ulkopuoliset majoitettiin klubille.
EX-JALKAPALLOILIJA
Meitä oli muistaakseni 15 tai 16,
ja Rafa Márquez oli meistä nuorin.
Katsoin häntä ja kysyin, mitä tuo lapsi täällä tekee.
En päässyt joukkueeseen, kuten olin odottanut,
vaan olin jonkinlaisella koeajalla.
Kävin kärsimättömäksi, koska en saanut tilaisuuksia pelata.
Kului pari kolme viikkoa.
Aloin kärsiä koti-ikävästä ja toivottomuudesta.
Eräänä yönä olin taas itkenyt, koska kaipasin perhettäni.
Päätin soittaa kotiin -
ja sanoa, että halusin tulla takaisin.
Hän alkoi itkeä. "Äiti, tule hakemaan minut pois täältä."
Kysyin, halusiko hän oikeasti kotiin. Hän sanoi haluavansa.
"Kuka sinne päätti lähteä?"
Kysyin: "Anteeksi, kuinka?"
"Tulkaa jo hakemaan minut."
"Olet itse vastuussa omasta päätöksestäsi.
Ansaitse paikkasi joukkueessa.
Tee vain parhaasi, poika."
Hän kysyi isäänsä. Suljin puhelimen.
Äiti ei edes antanut puhelinta isälle.
Silloin tajusin, etten voisi kääntyä takaisin.
JALKAPALLOILLU KULKEE RAFAEL MÁRQUEZIN SUVUSSA
Rafa alkoi pelata ykkösdivisioonassa vuoden 1996 tienoilla.
Näin hänessä tehokkaan keskuspuolustajan,
joka oli skarppi ja rauhallinen.
Ujokin.
EX-JALKAPALLOILIJA (1996 - 2009)
Hän oli pitkä kaveri, mutta myös aika ruipelo.
Persoonansa vuoksi hän ylsi aina parhaimpaansa kentällä.
Rafa oli poikkeuksellinen yhdistelmä vähän kaikkea.
Hänessä yhdistyivät kaikki tärkeät fyysiset ja urheilulliset ominaisuudet -
ja lisäksi meksikolaiselle pelaajalle harvinainen ominaisuus: mieli.
Joukkueessa oli hienoja pelaajia.
Rafa, Juan Pablo Rodríguez, Osorno, kaikki sen ajan huiput.
Se oli Atlasin kultainen sukupolvi.
La Volpen valmennuksessa teimme jalkapallosta spektaakkelin.
Moni ihaili häntä ja muistelee häntä lämmöllä.
Johto ymmärsi, että joukkue piti rakentaa nollasta -
ja nostaa sinne pelaajia juniorijoukkueista.
Tämä Atlas pelasi eri tavalla.
Emme olleet uskoa silmiämme, kun näimme Atlasin pelaavan vuosituhannen vaihteessa.
Se nousi liigassa ylöspäin -
ja pääsi Tolucan finaaliin.
ATLAS NOUSEE LOHKOVAIHEESEEN
Atlas alkoi olla omassa luokassaan.
KESÄTURNAUKSEN FINAALI
ENSIMMÄINEN FINAALI ATLAS - TOLUCA
Muistan, miten täynnä Jaliscon stadion oli.
Täpötäydet katsomot ihan tärisivät.
Ihmiset olivat iloisia ja toiveikkaita.
Toluca oli hyvä joukkue.
Cardozo oli huippuvedossa.
Se oli kuin härkätaistelua.
Me olimme pieniä. Uramme olivat vasta alussa.
Annoimme silti kaikkemme.
Ihoni nousee kananlihalle, kun muistelen sitä hetkeä.
Kuka laukaisee? Hän yrittää…
Cabuto… Cardozo!
Toluca tekee maalin!
Toinen maali kahdeksannella minuutilla.
Toluca teki kaksi maalia pelin alussa. Yleisö luuli meidän häviävän.
Katsoimme toisiamme hämmentyneinä. Meidänhän piti olla kotona.
Hän syöttää. Andrade tarttuu tilaisuuteen, ja… Maali!
Pallo on Osornolla, sitten Andradella.
Jared… Ja maali!
Pallo on maalissa! Misionero Castillo!
Annoimme kaikkemme.
Kukaan ei ehkä toivonut voittoamme, mutta me taistelimme.
Ainakin minä olen ylpeä voidessani kertoa sen näin.
La Volpe löysi kentällä liittolaisen Rafa Márquezista,
vaikka tämä olikin erittäin nuori.
Pallo on ilmassa.
Rafa puskee sen maaliin päällään!
Rafa Márquez tasoittaa!
HUIKEA FINAALI!
Tilanne tuntui vaikealta.
Atlas ei ollut aikoihin ollut finaalissa,
ja edellisestä mestaruudesta oli vielä kauemmin.
Olimme silti toiveikkaita ja haaveilimme mestaruudesta.
6. KESÄKUUTA 1999 TOINEN FINAALI
Tolucan fanit ovat todella omistautuneita.
Se on vastustajalle tosi pelottavaa.
Se oli hurja taisto.
Toluca ei voittanut meitä varsinaisella peliajalla.
Joukkueet olivat tasaväkisiä, mutta toisen oli hävittävä.
Ottelu jatkui virallisen peliajan loppuun.
Menimme jatkoajalle ja lopulta rankkareihin.
On Taboadan vuoro.
Sitten Chato. Hän laukaisee!
Maali!
Tolucan ja Atlasin välinen rankkarikisa kesällä 1999 -
oli dramaattisimpia hetkiä Meksikon jalkapallohistoriassa.
Ennen minun vuoroani -
Tolucan pelaaja ilkkui minulle häiritäkseen keskittymistäni.
Hän sanoi: "Sinulla ei ole munaa. Et osu."
Syntyi tappelu. Kuka on lähellä, Daniel?
Tunnelma oli räjähdysaltis ja Márquez kovan paineen alla.
Joukkueen uusi tulokas on syntynyt Zamorassa, Michoacánissa.
Rafa tulee. Cristante on valmis.
Hän ei ole kaukana. Kymmenen metriä pallon takana.
Zamoran poika laukaisee, ja…
Maalin tehtyäni katsoin taakseni -
ja ilmaisin eleellä, että minulta löytyy munaa.
Mentiin ratkaisukierrokselle.
Jos silloin laukaisee ohi…
Ei. -…joukkue häviää.
Olimme kaikki surullisia. Oli harvinaista nähdä La Volpen itkevän.
Se oli uskomatonta.
Tiesin kyllä, millainen joukkue Toluca oli.
Olisi silti ollut mukavaa voittaa mestaruus.
Toluca vei pokaalin lopulta.
Atlas kuitenkin voitti jotain paljon tärkeämpää.
Se oli voittanut fanien ihailun ja kunnioituksen.
PAHOLAISET!
Tappio kirpaisee joskus.
Sillä kertaa saavutuksemme oli kuitenkin kunnioitettava.
Fanit muistelevat sitä yhä ilolla.
TOINEN SIJA MEKSIKON KESÄTURNAUS 1999
Meksikossa oli silloin pelaajia,
joissa oli kaikki tähteyden ainekset,
mutta he eksyivät matkalla.
Rafa Márquezin täytyi rikkoa kaava -
ja nousta hyvästä junioripelaajasta -
Meksikon maajoukkueen huippupelaajaksi korkeimmalla mahdollisella tasolla.
1997 MEKSIKO - ECUADOR
Pelasimme Estadio Aztecalla ystävyysottelun Ecuadoria vastaan.
Bora Milutinovic oli yhä valmentajana.
Hän valitsi joukkueeseen Márquezin Atlasista.
Sekä César Márquezille että Rafael Márquezille soitettiin.
Se on todella rakastettu tarina.
Minä päädyin pelaamaan.
Se oli tosi siistiä.
Olin koko ikäni haaveillut maajoukkueen paidasta -
ja kansallislaulun laulamisesta.
En koskaan unohda sitä hetkeä.
En olisi uskonut pääseväni miesten maajoukkueeseen 17-vuotiaana.
Aivan. Herra Bora kutsui minut miesten maajoukkueeseen.
Tämä oli hieno tilaisuus. Toivottavasti saan kutsun toistekin.
COPA AMÉRICA, PARAGUAY 1999
Sitten menimme Copa Américaan Manolo Lapuenten johdolla.
VALMENTAJA
Claudio ja minä seurasimme Marcelo Salasia ja Zamoranoa,
aikansa hienoimpia hyökkääjiä.
Monacon kykyjenetsijät seurasivat peliä chileläisen puolustajan vuoksi.
"Näimme sinun pelaavan ja kysyisimme,
olisitko kiinnostunut liittymään Monacon joukkueeseen."
Mietin, missä Monaco oli.
Vasta Monacoon saapuessani tajusin, että se kaikki oli kuin satua.
Rafa Márquez pärjää sekä keskikentällä että hyökkääjänä.
Tässä ensihaastattelussaan hän kertoo, miksi päätti tulla Monacoon.
Ranskalainen jalkapallo on huipputasoa.
Monaco on tärkeimpiä joukkueita mestaruusturnauksessa.
Meksiko on paras paikka.
On raskasta jättää ystävät, perhe ja oma kulttuuri.
Jouduin muuttamaan uuteen maahan, opettelemaan uuden kielen -
ja tottumaan ranskalaiseen kulttuuriin.
Jalkapallossa sitä sanotaan "Jamaicónin syndroomaksi".
Pelaaja vaikuttaa sopivalta Eurooppaan mutta palaakin maitojunalla kotiin -
kärsittyään kylmää, nälkää ja kotimaan ruoan ja ystävien kaipuuta.
"Meksikossakin maksetaan hyvin. Miksi kärsisin Euroopassa?"
Vaikeuksia tulee aina.
Euroopassa voi kyllä menestyä, jos on henkisesti vahva.
Rafael Márquez ottaa pallon takaisin ja tekee maalin Monacolle.
Se on loogista hänen ensiottelussaan.
Rafa oli valmis.
Hän rikkoi stereotyypit meksikolaisista pelaajista.
Hän ei ollut luovuttaja.
Olin uusi enkä tuntenut liigaa.
Uskalsin silti tehdä sekä hyökkäys- että puolustusliikkeitä.
Kohtasin paljon nopeampia ja vahvempia pelaajia -
ja onnistuin silti erottumaan joukosta.
LIGUE 1:N MESTARUUS
Voitimme mestaruuden,
ja sain kunnian tulla valituksi -
yhdeksi turnauksen parhaista puolustajista.
Aloin nauttia olostani.
Aloin myös tienata hyvin 20-vuotiaaksi. Tein heräteostoksia.
Minulla oli näyttäviä autoja.
Ostin Audi A3:n, Mercedes SLK:n,
Porschen, Ferrarin, Maseratin ja Mercedeksen.
Ne olivat heräteostoksiani.
Hän soitti yllättäen äidillemme ja sanoi menevänsä naimisiin.
Me kaikki kyselimme, miten ihmeessä ja kenen kanssa.
Rafa meni naimisiin ennen 22-vuotispäiväänsä.
"Tiedättekö? Häihin on aikaa…"
Niihin oli kolme tai neljä viikkoa.
"Kaikki on valmista. Riittää, että tulette paikalle."
Hän oli onnellinen, kun sai lapsia.
Ne olivat hänelle onnellisia aikoja.
Valmista.
RAFAN POIKA
Sitä tapahtuu yhä. Katson jotain videota somesta -
ja tajuan katsovani omaa isääni.
En ole vieläkään uskoa sitä.
Yksi, kaksi, kolme, neljä, viisi, kuusi…
Se oli ulkona. -Yksi, kaksi.
Päätyyn asti!
Ota se. -Yksi.
Uskon, että monen jalkapalloilijan suurin unelma -
on päästä edustamaan maataan maajoukkueessa -
ja tietysti pelaamaan maailmanmestaruuskisoissa.
JALKAPALLON MM-KISAT KOREA JA JAPANI 2002
Jalkapallon maailmanmestaruuskisat ovat täysin oma maailmansa.
Olin innoissani ja toiveikas.
Lisäksi perheeni oli paikalla.
Siskoni, äitini ja isäni pääsivät sinne mukaan.
Kaiken lisäksi Javier Aguirre antoi minulle kapteenin paikan.
Joko te kuvaatte?
Nauhoitetaanko äänikin?
Kyllä vain. -Olette hiton hyviä.
Älkää leikatko tätä pois. -Selvä.
Rafa oli kapteenini.
Hän oli riittävän tasapainoinen -
puhuakseen joukkueellemme tiiviisti ja vakuuttavasti.
Jotkut jalkapalloilijat ovat syntyneet kapteeneiksi.
Rafa Márquez syntyi kapteeniksi.
Sain astua joukkueeni eteen sen johtajan ominaisuudessa.
Silloin tunsin ylpeyttä -
sekä maani edustamisesta että roolistani johtajana.
MEKSIKO - KROATIA
Ecuador!
MEKSIKO - ECUADOR
Italia!
Meksiko!
Meillä oli motivaatio kohdallaan.
Toisaalta tiedostimme hyvin,
että seuraava vastustajamme saattaisi olla Yhdysvallat.
Rakastan USA:ta, mutta pahoittelen tätä.
Voitto kotiin, Meksiko!
Meksiko pelaa nyt huipputasolla.
Siksi odotan, että voitamme 2 - 0. USA:lla ei ole toivoa.
Voitamme jenkit 2 - 0.
Kukaan ei tiedä tätä, mutta olen katkera Yhdysvalloille -
syvästi henkilökohtaisten perhesyiden vuoksi.
Isäni elämässä oli kipeä vaihe,
jolloin hän joutui eroon omasta isästään.
Isoisäni hylkäsi perheensä ja lähti Yhdysvaltoihin.
Aina muutaman ryypyn jälkeen isoisän muisto alkoi vainota isää.
Hän alkoi itkeä ja muistella isäänsä.
Se oli suoraan sanoen…
Minä, sisareni ja äitini kärsimme siitä myös.
Isoisän lähtö Yhdysvaltoihin on katkeruuden lähde.
Siksi tunnen halua päihittää Yhdysvallat, joka dominoi niin monia urheilulajeja.
Jos olemme parempia jalkapallossa, meidän ei pitäisi hävitä USA:lle.
Sellaisilla pienillä asioilla -
on lopulta suuri merkitys.
NELJÄNNESVÄLIERÄ MEKSIKO - USA
Meillä oli parempi joukkue ja kapteeni, mutta jokin oli meitä vastaan.
Meksikolla oli todella paljon hävittävää.
Kun vastustaja on tasavertainen tai heikompi,
sitä rentoutuu helposti.
Meille kai kävi niin.
Takaa-ajoasema on huono juttu, koska se vahvistaa vastustajaa.
"Emme me heille voi hävitä. Se on mahdotonta tällä joukkueella."
Tein impulsiivisen päätöksen -
vaihtaa kokoonpanoja tavalla, jota emme olleet harjoitelleet.
Menetimme tilanteen hallinnan, ja joukkueen peli meni sekaisin.
Toisella puoliajalla haimme tasoitusta jo kohtalaisen epätoivoisesti.
Kaikki ei aina mene niin kuin toivoisi.
Joskus sitä antaa aivan kaikkensa -
eikä voi ymmärtää, miksei onnistu.
2 MAALIA 4:SSÄ PELISSÄ
Mitä nyt sanotte?
Olimme kaksi maalia tappiolla ja aivan epätoivoisia.
Jouduimme epäsynkkaan. Kadotimme vaivalla treenatun otteemme.
Tulin epätoivoiseksi.
Tielleni osui Cobi Jones tai kuka lie.
Olimme katsomossa, kun se tapahtui.
Sanoin: "Jestas, Rafael ei edes koskenut häneen.
Olisi nyt saman tien lyönyt."
Joskus ihmiset odottavat edes pientä aggressiivisuutta -
tai tilaisuutta kampata.
Tilaisuutta muistuttaa vastustajaa olemassaolostamme.
Meidät murskattiin isänpäivänä…
Tämä olisi helpompi niellä ketä tahansa muuta vastaan.
Kansallinen häpeä.
Hävisimme.
Ja kenelle? Se tässä pahinta on.
HEI HEI!
TURHAUTTAVA TAPPIO KIRPAISEE
MM-kisoista palattuamme mieheni sairastui.
Hänen vatsastaan leikattiin kasvain, joka oli koteloitunut.
Leikkaus sujui hyvin,
mutta hänelle tuli sisäisiä komplikaatioita.
Hänen vointinsa alkoi heikentyä.
Niihin aikoihin loukkasin polveni.
Tulin leikkaukseen Meksikoon ollakseni lähellä isääni.
Ennen pitkää Monaco käski minun palata.
Minulla ei ollut lupaa niin pitkään poissaoloon.
Jos en palaisi vapaaehtoisesti,
Monaco uhkasi pakottaa minut siihen voimakeinoin.
Heti seuraavana päivänä, kun oli aika lähteä kentälle,
tajusin, etten halunnut mennä.
Tämä muisto nostaa vieläkin kyyneleet silmiini.
MÁRQUEZIN SURUN PÄIVÄ
Siitä on jo kauan.
Vuodet ovat vierineet, mutta tuska ei katoa.
Kaipaan häntä edelleen.
Muistatko, mistä puhuit isäsi kanssa viimeisinä viikkoina?
Muistan. Sanoin hänelle, että vielä joskus…
Tämä ei ollut lupaus, mutta sanoin pääseväni huippujoukkueeseen.
Meksiko kannatti silloin Madridia Hugo Sánchezin vuoksi.
Siksi sanoin isälle -
puoliksi vitsilläni:
"Älä lähde nyt. Sinun pitää nähdä, kun pelaan Real Madridissa."
Isä nauroi vitsilleni mutta sanoi myös:
"Pelaat siellä vielä. Pystyt siihen, olinpa minä näkemässä tai en."
Nyt isä varmaan nauraa tuolla jossain,
koska meninkin kilpailijalle.
Hän on varmasti ylpeä saavutuksistani.
URHEILU-UUTISIA
Barcelonan nykytilannetta määrittää kolme nimeä.
Brasilialainen Ronaldinho, josta Barcelona teki tarjouksen,
Quaresma, joka on jo Barcelonassa,
ja Márquez, jonka seura esitteli keskipäivällä.
Tätä kädenpuristusta edelsi monta tapaamista -
ja erilaisia vaiheita, kun Márquezin sopimusta sorvattiin.
Márquez pelasi aiemmin Monacossa.
Nyt hän voi nauttia lomastaan ja hankkia Barçalle meksikolaisfaneja.
Meksikolaispuolustajalla on neljän kauden sopimus.
Hän tahtoo menestyä Euroopassa Hugo Sánchezin tavoin.
Hugo Sánchez, ensimmäinen haastattelu, ensimmäinen otto.
Olin itse saavuttanut menestystä Espanjassa.
Tuntui hienolta saada sinne lisää meksikolaisia.
Kun kuulin Rafan menevän Barcelonaan, ilahduin uutisesta.
Toinen meksikolainen oli päässyt -
yhteen tärkeimmistä seuroista koko Euroopassa.
Rafan tulevaisuus näytti valoisalta.
Barça on aivan omalla tasollaan.
Monacokin on kieltämättä varsin hyvä,
mutta Barça on asia erikseen.
Muutos on iso sekä kentällä että siviilissä.
Oven ulkopuolella voi odottaa 200 toimittajaa.
Pelaaja on otsikoissa. Elämä muuttuu Meksikossakin.
Márquez tunnetaan "Michoacánin keisarina".
Hän haluaa tulla verratuksi -
Beckenbauerin kaltaisiin huippuihin.
Ajattelin ennen kaikkea oman tarinani luomista.
Halusin pelata paikkaani parhaiten ja tulla merkittäväksi pelaajaksi.
Lisäksi olen meksikolainen, ja Meksiko tukee minua aina.
Ronaldinho saapui samana vuonna.
Tunsin hänen vaikutuksensa sekä kentällä että sen ulkopuolella.
Se tosiasia, että Ronaldinhosta tulisi joukkuetoverini,
kertoi paljon joukkueen tasosta.
Rafa ja minä tulimme Barcelonaan samaan aikaan.
Se oli upeaa. Seuralla meni heikosti niihin aikoihin.
Seura ei ollut parhaassa vedossaan,
mutta yhteistyöllä muutimme asian.
Rafalla oli suuri vaikutus. Hänestä oli merkittävä apu.
Barçaan pääsevät vain parhaista parhaat.
Sinne päästäkseen on läpäistävä mutkikas valintaprosessi.
On kuuluttava maailman parhaisiin pelaajiin.
Se oli unelmajoukkue.
En tiedä, miten joukkueen johto onnistuikin -
kokoamaan meistä sellaisen porukan.
Kyseinen joukkue avaa ovensa sellaisille pelaajille,
jotka osoittavat ammattitaitoa harjoituksista toisiin.
Kun pelaaja on omistautunut ja antaa poikkeuksetta kaikkensa,
hän saavuttaa joukkueen täyden luottamuksen.
Rafa oli todella vahva puolustaja.
Hän ei juurikaan hävinnyt kaksintaisteluita.
Hän oli myös ketterä pelaaja. Eräskin tekniikka…
Rafa osasi vaihtaa puolta todella yllättävällä tavalla.
Rafa paitsi puolusti, myös hyökkäsi. Hän yritti maaleja pelipaikaltaan.
Hän auttoi minua. Ymmärsimme toisiamme.
Hän näki silmäyksellä, mitä toinen aikoi tehdä.
Hän oli hyvä tekemään maaleja erikoistilanteista.
Verkon nurkkaan! Maali!
Maali!
RAFA TOI BARÇALLE VOITON
Meksiko kannatti Real Madridia, kun pelasin siellä.
Vuosien myötä Rafa tuli tunnetuksi Barcelonan miehenä,
ja moni Meksikossa alkoi fanittaa Barcelonaa -
Rafan ansiosta.
Näin, miten meksikolaisfanit etsivät Barcelonan ottelua -
nähdäkseen, miten huikea Atlas-pelaajamme -
jatkaisi menestyskulkuaan huipputasolla.
Barcelonasta tuli minulle kuin toinen koti.
Vuoteni Barcelonassa olivat -
henkilökohtaisesti todella merkityksellisiä.
Ammatillisesti ne olivat parhaat vuoteni.
Barcelonan riveissä voitin kaiken.
Sää tekee pelistä vaativan.
Maali!
Márquez tekee maalin!
Voitto kotiin! Nyt otetaan kolme pistettä.
Lopetetaan tämä homma tähän -
ja keskitytään nauttimaan tästä huikeasta kaudesta.
ESPANJAN MESTARUUS 2004 - 2005
Kentällä näkyi selvästi,
että olimme paitsi huippuammattilaisia, myös ystäviä.
He tekivät sen.
Barça on voittanut 18. mestaruutensa lukemin 0 - 1.
Joukkue pelasi hyvin loppuun asti. Olemme tyytyväisiä.
Oletteko valmiita…
Tuhannet fanit ovat kokoontuneet Rambla de Canaletasille -
juhlimaan Barçan toista peräkkäistä liigamestaruutta.
Tämä on paras lahja, jonka olen saanut.
Edessä on Mestarien liigan finaali.
Vain yhden viikon päästä joukkue kohtaa Arsenalin.
17. toukokuuta 2006.
Saint-Denis, Ranska, Euroopan sydän.
Jos Rafa pelaisi Ranskassa Barcelonan avauskokoonpanossa -
ja voittaisi Euroopan mestaruuden,
se erottaisi hänet muista meksikolaispelaajista.
Kun näin Rafan pelaavan puolustuskokoonpanossamme,
tunsin oloni turvalliseksi.
"Hienoa, meillä on Puyol. Meillä on Rafa."
Stadion on täynnä tänä iltana. Peli alkaa.
Ranskan pelaaja…
Rafalla ja Puyolilla oli tärkeä rooli.
Heidän piti vartioida Thierry Henryä, mikä oli vaikeaa siihen aikaan.
Meillä molemmilla oli kamalaa Henryn kanssa.
Kun Henry päihitti minut, Rafa tuli apuun, ja päinvastoin.
Mielestäni suoriuduimme hyvin.
Hän syöttää eteenpäin.
Maali!
Mahtava maali!
Mahtava maali Barçalta!
Rafa ansaitsee jäädä historiaan yhtenä maailman ja Meksikon huippupelaajista.
Pokaali on meidän!
Rafa oli saavuttanut korkeimman tason.
Hän juhli kentällä Euroopan mestaruutta.
EUROOPAN MESTARUUS 2005 - 2006
MESTARIT
PRINSSISTÄ TULI KUNINGAS
KAUNISTA PELIÄ!
Minulla oli rankkaa henkilökohtaisessa elämässäni.
Olin eronnut ex-vaimostani, ja meillä oli kaksi lasta.
Eromme ei ollut helppo.
RAFA MÁRQUEZIN TYTÄR
Vanhempani erosivat, kun olin kaksivuotias.
Pienen lapsen oli rankkaa katsella häntä telkkarista -
ja hakea huomiota, kun hän oli aina töissä.
Hän on silti tosi hyvä isä.
Se oli haastavaa,
koska se meni päällekkäin Mestareiden liigan finaalin -
ja tulevien MM-kisojen kanssa.
MM-KISAT SAKSA 2006
Tervehditään. Hei.
Nämä ovat bileet! Hyvä, Saksa!
Eläköön Meksiko!
Saavuimme MM-kisoihin valmentajien kanssa.
Päävalmentaja oli Ricardo La Volpe.
Tulin hienosti toimeen joukkuetovereideni kanssa.
Olin urani huipulla pelitaitojen, fysiikan ja henkisen puolen osalta.
Mestarien liigan voitto oli tuonut minulle itsevarmuutta.
Joukkueemme sinä vuonna oli yksi parhaista mahdollisista.
Meillä oli kaikkea. Se oli huippujoukkue.
Asiaan liittyi salaisuus.
La Volpe kokosi yhteen tuntemansa pelaajat,
joita oli valmentanut ja jotka ymmärsivät hänen filosofiaansa.
Rafael Márquez oli tietysti mukana.
Tämä joukkue yllättää näissä kisoissa.
En ollut enää sama Rafa Márquez kuin La Volpen Atlasissa tuntema.
Olin se, johon hän luotti ja jota hän ei moittinut mistään,
koska keksin ratkaisuja.
Minulle hän oli ryhmän kallio ja johtaja.
On erilaisia johtamistyylejä. Rafan tyyli ei perustunut huutamiseen,
vaan siihen, että hän erottui muista ammattitaidollaan ja tekniikallaan.
Hän oli voittanut Euroopan mestaruuden.
Niissä MM-kisoissa hän pelasi paremmin kuin missään ikinä.
Niin.
Niistä MM-kisoista nautin eniten.
Menestyimme hyvin ja pääsimme seuraavalle kierrokselle.
Me voitamme, tämä jengi voittaa
Pelko pois Hakkaamme Argentiinan
Kävin Argentiinassa valmistautumassa.
Tarkkailin valmentajia.
Tunsin Argentiinan pelitavan.
Ainoa etumme oli, että katsomme Argentiinan pelejä -
mutta he eivät meidän.
Argentiina!
Se ilta voisi pysyvästi muuttaa Meksikon jalkapallon suunnan.
Meksiko voisi vihdoin ottaa puuttuvan askeleen.
NELJÄNNESVÄLIERÄ MEKSIKO - ARGENTIINA
Kun peli alkoi,
sen alkuminuutteina Argentiina ei saanut meistä otetta.
Olimme analysoineet sen peliä.
Olimme treenanneet erikoistilanteita.
Sitten tuli vapaapotku, jonka sain vetää.
Pavel potkaisi minulle, minä pukkasin ja Rafa…
Olin miltei yksin tolpalla, ja…
Argentiina oli ymmällään.
Se ei tajunnut, mitä kentällä tapahtui.
Rafa Márquezin maalin jälkeen jokin sai meidät uskomaan,
että voisimme lopultakin edetä MM-kisoissa -
ennenkokemattomalle tasolle, vaikka olimme kaukana kotoa.
Se jäi haaveeksi.
Argentiina tasoitti omalla maalilla.
Ääliö!
Teimme paljon töitä.
Uskoimme olevamme parempia kuin vastustaja.
Argentiina kuitenkin teki loistavan peliliikkeen.
Se oli aivan nerokas.
Lähellä se oli. Ensi kerralla onnistumme.
Emme voittaneet ottelua. Siihen tarvitaan maaleja.
Meksiko hallitsi ottelua silti selvästi.
Se oli karvas pettymys.
Ajattelin, että pääsisimme vihdoin viidenteen otteluun.
Kaipasin omaa rauhaa, koska tunteeni kuohuivat.
Olin omistautunut turnaukselle ja ollut kovan paineen alla.
Halusin ottaa hieman välimatkaa kaikkeen.
Jaydy, ensimmäinen otto.
MALLI, RAFA MÁRQUEZIN VAIMO
Hiljaisuutta.
Olen Jaydy Michel.
Synnyin Meksikossa amerikkalaiselle äidille.
Olen asunut vuosia Espanjassa.
Minä asuin Madridissa ja Rafa täällä Barcelonassa.
Siihen aikaan Barça oli voittoputkessa.
Se oli minulle uutta.
"Voitimme mestaruuden." "Kiva."
En tajunnut ollenkaan, miten iso juttu Mestarien liigan voittaminen oli.
Barcelona edellyttää pelaajiltaan erittäin korkeaa tasoa.
Mukaan otetaan vuosittain vain parhaista parhaat.
Joukkueen kokoonpanoa muutettiin taas kerran.
Rijkaard lopetti päävalmentajana, ja hänen tilalleen tuli Guardiola.
Ymmärrän mahdolliset epäilykset.
Uskon niiden hälventyvän muutaman kuukauden sisällä,
koska olen valmistautunut hyvin.
Guardiola jututti meitä kaikkia ja kysyi toiveistamme.
Hän kysyi: "Tahdotko jäädä joukkueeseen vai lähteä?"
Minä halusin jäädä. Joukkueessa oleminen oli hyvä tilaisuus.
Guardiola sanoi: "Selvä, mutta älä käy enää Madridissa."
Kysyin: "Siis mitä?"
ENEMMÄN KUIN SEURA
Minä sitten lupasin olla käymättä Madridissa.
Hän vastasi: "Hyvä, koska ihailen La Volpen tapaa hyödyntää puolustajia.
Hän valmensi sinua. Selitä strategia minulle."
Se oli erittäin hyvän suhteen alku.
Oli raskasta nähdä toisiamme niin vähän. Harkitsin asiaa.
Tunsin haluavani suhteeseen Rafan kanssa.
Sanoin: "En saa tulla Madridiin. Sinun pitää nyt tulla tänne."
Onneksi hän hyväksyi asian.
Ne matkat olivat minulle muutenkin -
fyysisesti turhan raskaita.
Iltaa. Tervetuloa yhdelle kauneimmista stadioneista, Barcelonan Camp Noulle.
Paikalla on 96 000 katsojaa -
seuraamassa Mestarien liigan jännittävää semifinaalia.
Márquez ei pelaa kahteen kuukauteen pahan polvivamman seurauksena.
Rafan menettäminen on päivän huonoin uutinen.
Hän on poissa loppukauden.
Rafa on meille tärkeä, mutta tämä vahvistaa meitä.
Tärkeimmät ottelut olivat edessä, ja Rafa oli avainpelaajamme.
Rafa suri loukkaantumistaan kovasti.
Kävi selväksi, ettei hän voisi pelata finaalissa.
Lisäksi hän oli ystävämme.
ESPANJAN MESTARUUS
Rafalta jäi huipennus väliin vuoden uurastuksen jälkeen.
Pääsimme finaaliin Espanjan liigassa ja Mestarien liigassa. Voitto oli varma.
Tulos 2 - 6… Ne olivat kaksi parasta kuukauttamme.
Nautin pelaamisesta. -Niin.
Nautin siitä valtavasti.
Tuntui todella surulliselta jäädä paitsi niistä hetkistä.
Jos Barçan tasoisessa joukkueessa herpaantuu hetkeksi -
ja on poissa otteluista, voi joutua korvatuksi.
Vammani jälkeen valmennustiimin asenne muuttui täysin.
Viitaan tällä Guardiolaan.
Hän jätti minut sivuun.
En tuntenut itseäni yhtä tärkeäksi kuin ennen.
En ollut edes vaihtopenkillä vaan katsomossa.
Onko joukkueessa mielestäsi pelaajia,
joiden olisi syytä siirtyä sivuun heikon suoriutumisen vuoksi?
Onko Piquén kehitys tehnyt vaikutuksen joukkueeseen?
Häneen luotetaan niin paljon,
että hänen on nähty jopa liittyvän hyökkäyspeliin.
Guardiola sanoi suoraan, ettei se ollut henkilökohtaista.
Itsekurissani ja ahkeruudessani ei ollut moittimista.
Hän vain luotti toiseen pelaajaan vielä enemmän.
Guardiola asettaa pelaajat etusijalle. Minä olen kunnianhimoinen.
Haluan jatkaa pelaamista, en istua penkillä ja katsomossa.
Kiitän kaikkia ja toivon, että tapaamme vielä.
Uskon vielä palaavani Barcelonaan. Kiitos paljon.
Pystytkö vielä paljastamaan, minne olet siirtymässä?
NEW YORK 2010
Kuulosti mukavalta ajatukselta pelata rennommalla tasolla -
seitsemän Barcelonan-vuoden jälkeen.
Rafa oli siinä vaiheessa uraansa,
että hän pystyi asettamaan taloudelliset syyt etusijalle.
En arvannut, että rentoutuminen -
alkaisi turhauttaa näin kilpailunhaluista miestä.
En mennyt treeneihin iloisena.
Turhauduin. Suutuin. Poistuin vihaisena.
Minua ei rakastettu Yhdysvalloissa.
Minua inhottiin kaikkialla, koska olin Meksikon maajoukkueen kapteeni.
Rafa mietti pitkään, mitä tekisi.
Rafan harharetki New Yorkin Red Bullsissa -
toi hänelle lähinnä surua.
Oli virhe lähteä Yhdysvaltoihin,
vaikka myös Juventus tarjosi minulle paikkaa.
Tajusin kuitenkin, että voisin vielä jatkaa kilpailua merkittävällä tasolla.
LEÓN MEKSIKO, 2013
Kun saavuimme Leóniin,
muutos oli Rafalle suuri infrastruktuurin suhteen.
Tilanne toi kuitenkin esiin hänen vanhan luonteensa -
ja palautti hänet vahvaksi, voitontahtoiseksi johtajaksi.
Meksikon fanikunta riemuitsi nähdessään Rafa Márquezin kentällä.
Se oli ylellisyyttä ja kunnianosoitus hänen uralleen.
Rafa Márquez on ensi kertaa urallaan -
voittanut Meksikon mestaruuden.
León voittaa Meksikon mestaruuden!
MEKSIKON MESTARUUS 2013
Rafa oli voittanut Ranskan mestaruuden -
ja tietysti useita Espanjan mestaruuksia.
Leónin riveissä hän voitti Meksikon mestaruuden.
Yksi, kaksi, kolme.
Tuplamestaruuteni Leónin riveissä sai minut taas nauttimaan jalkapallosta -
ja uudisti uskoni siihen, että olin yhä avainpelaaja.
Olin itselleni velkaa sen tärkeän asian,
että tekisin historiaa MM-kisoissa ja pääsisin jatkoon neljännesvälieristä.
MM-KISAT BRASILIA, 2014
Meksiko!
Se oli hyvä joukkue. Pelaajilla oli toimiva käsitys pelistä.
Ei ole muuta sanottavaa.
Tämä on alkanut. Nyt on näytön paikka.
Toveruus, uhraukset, uurastus, strategia…
Meidän on annettava kaikkemme. Menoksi. -Menoksi!
Kaikki yhdessä. -Siunausta. Antakaa kaikkenne.
Yksi, kaksi, kolme, Meksiko!
Aloitimme itsevarmasti.
Kohtasimme Brasilian huippujoukkueen ja pääsimme sen kanssa tasapeliin.
Myös Kroatian päihittäminen auttoi.
MEKSIKO - KROATIA
Maalin tehtyään isä kääntyi ja alkoi juhlia.
Hän hurrasi ja katsoi ylös.
Hän ajatteli minua.
Seuraavaksi Alankomaat! Voitto tuntuu varmalta.
Olen onnellinen. Fortalezassa nähdään.
Fortalezassa voitetaan.
Meksiko!
Alankomaat vaikutti haastavalta ja mutkikkaalta vastustajalta.
Sellaiset vastustajat auttavat Meksikoa kehittymään.
Pelaamme hyvin ja yllätämme.
Hän vaikutti positiiviselta. Tiedän, että hän odotti peliä innolla.
Kapteenina hänen piti rohkaista muita.
Jos hän ei olisi tuntenut aitoa innostusta,
sitä olisi ollut vaikeaa välittää joukkuetovereillekaan.
Mitä meidän pitää tehdä, jotta etenemme?
Vai karsiudummeko taas?
Minä haluan enemmän. Yritetään täysillä.
Ollaan erilaisia. Tänään meidän on oltava voittajia.
Annetaan kaikkemme. -Menoksi!
NELJÄNNESVÄLIERÄ MEKSIKO - ALANKOMAAT
"On meidän vuoromme.
Olemme entistä lähempänä viidenteen otteluun pääsemistä."
Olimme itsevarmoja.
MEKSIKO - ALANKOMAAT
Sitten keskittymisemme herpaantui ja lakkasimme ponnistelemasta.
Uskomme horjui.
Silloin vastustajamme heräsi.
Vastustajan tasoitettua aloimme epäillä mahdollisuuksiamme.
Meitä alkoi vaivata ajatus siitä,
ettemme taaskaan etenisi.
Kaikki tietävät, mitä sitten tapahtui.
Minun väitettiin koskeneen Robbeniin.
Tiedämme kaikki, että hän filmasi, kun vain hipaisin häntä.
Tulos oli rangaistuspotku.
Minusta rangaistuspotku ei ollut oikeutettu.
Näin heti, ettei rankkariin ollut aihetta.
Oli vuosi 2014
Kesäkuun 29. päivä
Brasilian ihana aurinko
Miesten kasvot lumivalkoiset
Siunattu maajoukkue
Se ei voinut olla totta
Piojo johti heitä
Suoraan kohti finaalia
Se oli väärä rangaistus. -Niinpä.
Aivan väärä. -Ehdottomasti.
Rangaistus oli väärä.
Se oli väärä rangaistus! Hemmetin epäreilua.
Yleisö liittyi mukaan
Osoittamaan suosiotaan
Hiton hollantilaiset Tiputtivat meidät jatkosta
Feikatuilla rangaistuksillaan Ja pahantahtoisuudellaan
Robben on loistava näyttelijä
Erotuomari on sokea
Se lurjus teki urotyömme tyhjiksi
Se oli muuten väärä rangaistus.
ROBBEN VEI MEKSIKOLTA JATKOPAIKAN
Se tapahtui ratkaisevalla hetkellä.
Huippupelaajat ovat siellä,
missä heitä tarvitaan.
Rafa luuli kisojen jäävän viimeisikseen.
Olisi ollut surullista, jos kaikki olisi loppunut niin.
Elämä on kuitenkin täynnä yllätyksiä.
Kun tekee asiat oikein, yrittää parhaansa ja antaa kaikkensa,
voi yllättää itsensäkin.
Monet tuntevat minut jalkapalloilijana ja kohtalaisen vakavana kaverina.
Olen joukkueen kapteeni. Näytän esimerkkiä, johdan ja torun muita.
En ole sellainen oikeasti.
Olen kiva, hauska ja iloinen.
Osaan kertoa vitsejä. Olen täysin erilainen.
Kerro vitsi.
En muista niitä ilman lunttilappua.
Aiomme yllättää Rafa Márquezin säätiön lapset.
Olen pukeutunut Batmaniksi.
Tehtäväni on puolustaa maailmaa.
Se on Rafa!
Pelastan hädänalaiset. -Ja Atlasin.
Se olisi vaikeaa.
Olen kävelyllä perheeni kanssa.
Te kolme siellä takana.
Anna se minulle.
Tulimme käymään Tlaquepaquessa. Se on minulle tärkeä paikka.
Isäni on täältä kotoisin, ja vietin täällä onnellisia päiviä lapsuudessani.
Halusin näyttää sen perheelleni.
Teimme reissun sattumalta päivää ennen ikäviä uutisia.
9. ELOKUUTA 2017
Sain haasteen syyttäjänvirastolta.
Mexico Citystä oli soitettu. Oikeusministeri halusi puhua kanssani.
Sinne oli pakko mennä.
Kysyin, mitä asia koski.
Vastaus oli: "Emme voi kertoa. Sinun on syytä mennä paikalle."
Keskiviikko 9. elokuuta 2017.
En tiedä, muistammeko päivämäärää, mutta päivä jää mieleen.
Tämä on helppo sanoa. USA:n hallitus on esittänyt syytöksiä -
kahta suosittua meksikolaistähteä kohtaan.
Yksi on urheilija, toinen muusikko.
Yhdysvaltain valtiovarainministeriö syyttää heitä -
rahanpesusta huumekartelleille.
Twitterissä ja jenkkimediassa kirjoiteltiin,
että listalla oli joku erittäin tärkeä henkilö.
Kyse on mustasta listasta, joka sisältää terroristeja -
ja ihmisiä, joilla on huumeyhteyksiä.
Raúl Flores tunnetaan "Setänä".
Hän vältteli huomiota pitkään,
mutta kolme viikkoa sitten hänet pidätettiin Jaliscossa.
USA:n viranomaiset ovat tunnistaneet 64-vuotiaan Raúl Floresin -
rikollisjärjestön johtajaksi.
Häntä syytetään huumekaupasta ja rahanpesusta.
RAFAN ASIANAJAJA
Rafa soitti minulle ja isälleni -
ja kutsui meidät tapaamiseen,
jotta voisimme keskustella juuri tietoon tulleesta ongelmasta.
Tutkintaraportissa oli kartta kaikista asianosaisista.
Jos ihmisellä oli jonkinlainen yhteys Floresiin,
häntä tutkittiin.
Uutinen oli kova isku Rafan julkisuuskuvalle.
Sehän oli skandaali.
"Rafa Márquez on liitetty huumerahoihin."
Rafa Márquez ja Julión ovat vakavissa vaikeuksissa.
Teosta voi saada vankeustuomion sekä Yhdysvalloissa että Meksikossa.
Listalle päätyminen suistaa Rafan vararikkoon ainakin väliaikaisesti.
Lupasimme puolustaa häntä hänen elämänsä tärkeimmässä ottelussa.
Viranomaiset ovat yhdistäneet Prosport & Health -klinikan -
Raúl Floresin rikollisjengin jäseniin.
Guadalajaran Minervassa sijaitseva klinikka on toiminut kolme vuotta.
Sen omistavat Rafael Márquez ja Luis Fossati,
Guadalajara Chivasin fysioterapeutti.
Uutinen tuli julki 8. elokuuta 2017.
Seuraavana päivänä puolet potilaista jätti tulematta.
Minä menin treeneihin mutta Rafa ei.
Tavoittelin häntä kysyäkseni tilanteesta. Hän katosi kartalta.
Tänään julkaistun uutisen mukaan -
olen Yhdysvaltain valtiovarainministeriön tutkinnan kohteena.
Kiistän kategorisesti yhteyteni Floresin järjestöön -
ja kaikkiin muihin median esittämiin väitteisiin.
Asia oli oikaistava.
Yleisölle piti selittää, ettei syytös ole sama kuin syyllisyys.
Huumekauppa on Meksikon yhteiskunnan syöpä.
Huumekauppa on tuottoisaa, ja sillä on oma kulttuurinsa.
Huumekauppiaiden lonkerot ulottuvat moniin paikkoihin -
ja monenlaisiin yrityksiin.
Guadalajarassa ei voi koskaan tietää, kenen kanssa on tekemisissä.
Koskaan ei tiedä, kenen kanssa on ystävystynyt.
Osa esittää liikemiehiä ja osa näiden ystäviä.
Huumekauppiaat tuntevat eliittiä ja korkean tason poliitikkoja.
Mistä sinä tunsit Raúl Floresin?
Hän oli ystäväni.
Kuuluimme samaan kaveripiiriin Guadalajarassa.
Puhummeko nyt Raúl Floresin pojasta? -Puhumme.
Mutta syytökset koskivat… -Isää. Niin juuri.
Miksi?
Häntä epäiltiin tutkinnassa huumejärjestön johtajaksi.
Tutkinta sai alkunsa eräästä kiinteistökaupastani.
Millaisesta? -Tonttikaupasta.
Guadalajarassako? -Siellä juuri.
Monet tontit varsinkin Guadalajaran uusilla alueilla -
kuuluivat tietylle julkisuuden henkilölle.
Kenelle? -Caro Quinterolle.
Minusta tontti vaikutti hyvältä ostokselta.
Valitettavasti se kuului tälle henkilölle.
Aiheesta noussut mediamyrsky -
uhkasi romuttaa Rafan koko perinnön.
Meksikon liiga ja jalkapalloliitto antoivat tänään tunnustusta Rafan uralle,
sanoivat luottavansa tämän selvittävän asian viranomaisten kanssa -
ja lupasivat avustaa tarvittaessa.
Rafa Márquezista ei enää ole maajoukkueen kapteeniksi.
Asia on mutkikas. Hänen roolinsa oli muutenkin muuttumassa passiiviseksi.
Jalkapalloliitto on yksityinen instituutio.
Se on yksityinen yritys,
jonka on ajateltava taloudellista menestystään.
Vaikka se olisi halunnutkin tukea Márquezia,
sen oli ajateltava sponsoreita.
SPONSORIT HYLKÄÄVÄT MÁRQUEZIN
Sponsorit peruuttivat sopimuksensa.
Esimerkiksi Nike, Gillette ja…
Sponsorit ovat tärkeitä huippujalkapalloilijalle.
Se oli julma isku Rafan imagolle.
Sankarista oli tullut pahamaineinen roisto.
Se masensi Rafaa.
Elin epäoikeudenmukaisessa pimeydessä.
Kyhjötin kotonani kuukauden verran.
Päässäni pyöri todella synkkiä ajatuksia.
"Entä jos, entä jos…? Mitä ihmiset ajattelevat?"
Lukittauduin vessaan itkemään.
Se on ymmärrettävää, eikö? Ne tunteet olivat ymmärrettäviä.
En tiennyt, mitä tapahtuisi.
Isä menetti todella paljon. Hän menetti ystäviäkin.
Luojan kiitos Leonardo oli juuri syntynyt.
Hän toi iloa kotiimme.
Hän motivoi meitä ja sai minut nousemaan sängystä aamuisin.
Mitä isi tekee, rakas?
Hyvä! Hienoa.
Eräänä päivänä sanoin vaimolleni: "Meidän ei tarvitse pysyä kotona.
Mennään ulos, vaikka päivälliselle."
Sitten menimme suosikkiravintolaani Guadalajarassa.
Kaikki tietysti kääntyivät katsomaan meitä.
He tuijottivat, kun yritimme nauttia olostamme -
ja syödä päivällistä kuten ennen vanhaan.
Sitten pyysin laskua, ja…
Minulle vastatiin, ettei tarvitse maksaa.
"Tuo mies tuolla on jo maksanut, ja tuo toinen mies tuolla…"
"Tuo mies tuolla tarjoaa teille kierroksen."
Ravintolan omistaja sanoi:
"Tämä on kotisi. Tule koska vain.
Tänne olet aina tervetullut, eikä sinun tarvitse maksaa senttiäkään."
Muisto liikuttaa minua, koska ihmiset uskoivat minua.
Olin uurastanut ja nähnyt vaivaa.
Se palkittiin nyt ihmisten luottamuksella.
Syytöksistä huolimatta -
he tiesivät minun olevan syytön.
Loppujen lopuksi -
elämän pitää jatkua, ja kaikki on väliaikaista.
Sisimmässäni tiesin, että se menisi ohi.
MM-kisat olivat jo lähellä.
Márquez oli yhä joukkueen johtaja.
Hän oli yhä valmentaja Osorion oikea käsi.
Emme tienneet, vieläkö Rafa pelaisi.
Päättyisikö hänen kapteenin uransa eleettömästi takaoven kautta?
Tiesimme, että Márquez ansaitsi oikeuden pelata viidensissä MM-kisoissaan.
Haluaisin kysyä Rafa Márquezista.
Olemme miettineet puoli vuotta, pelaako hän MM-kisoissa.
Oletteko puhuneet hänelle?
Hän on ilmaissut halunsa pelata.
Hän haluaa ilman muuta olla mukana maajoukkueessa.
Kaikkien muiden tavoin uskomme ja toivomme,
että päätös perustuu siihen, mitä hän voi tarjota kentällä.
Kahdeksan keskikenttäpelaajaa:
Jesús Molina,
Rafael Márquez, Andrés Guardado…
Listalla ollaan. Pääsen mukaan.
JALKAPALLON MM-KISAT VENÄJÄ 2018
Tiesin asian ratkeavan ennen pitkää.
Pääsin MM-kisoihin vielä kerran ennen eläköitymistäni.
En ikinä pessyt rahaa enkä asioinut kartellien kanssa.
Minun piti todistaa asiakirja asiakirjalta ja sentti sentiltä,
mistä rahani olivat tulleet ja minne ne olivat menneet.
Lopulta toimisto yksinkertaisesti toimitti minulle kirjeen,
jossa tutkinta todettiin päättyneeksi ja minut syyttömäksi.
En ollut tehnyt mitään väärää.
USA:n valtiovarainministeriön rahanpesun tiedusteluyksikkö -
on kumonnut Rafael Márquezin varojen jäädytyksen.
Syyskuussa 2021, pandemian jälkeen,
Yhdysvaltain valtiovarainministeriö päivitti verkkosivunsa -
ja yksinkertaisesti poisti Márquezin nimen listaltaan.
Se ei aiheuttanut samanlaista kohua. Media ei uutisoinut asiasta yhtä laajasti.
Hyvät uutiset eivät aiheuta samanlaista meteliä kuin huonot.
Márquez!
Pääsin hyvästelemään rakkaan seurani Jaliscon stadionilla.
Meksikon jalkapallopiirit kunnioittavat Rafaa.
Tämä mies on legenda paitsi Atlasin, myös maajoukkueen historiassa.
Hän on jalkapallojumala.
En enää näe tilannetta synkkänä.
Se antoi minulle arvokasta elämänkokemusta.
Paras isäni antama neuvo oli:
"Älä jätä asioita puolitiehen. Jos jotain teet, tee se kunnolla."
Nykyisessä valmentajan roolissani kannustan pelaajia päivästä toiseen -
tekemään parhaansa ja antamaan kaikkensa, tarttumaan tilaisuuksiin -
ja pysymään ammattimaisina, kurinalaisina, ahkerina ja epäitsekkäinä.
Se on ainoa oikea asenne.
Osaan olla kiva kaikille.
Osaan olla hiljaa nurkassa.
En näytä aggressiiviselta enkä väkivahvalta,
mutta kun olen kentällä, voitan.
Voitan silloinkin, kun en voita.
Voitan silloinkin, kun häviän.
Hän on yksi parhaista pelaajista jalkapallon historiassa.
Hän on ollut johtaja koko ikänsä.
Hän on enemmän kuin joukkuetoveri. Olemme veljiä.
Rafa on suuruus.
Hän tekee kaiken kunnolla ja isosti.
Sekä Rafa että minä haluamme sanoa ennen kaikkea tämän:
Meksikon pitää puhaltaa yhteen hiileen.
Olemme todistaneet, että meiltä löytyy lahjakkuuksia -
ja voimme nousta jalkapallon huippumaiden joukkoon.
Rafa on yksi lahjakkuuksista.
Vaihtakaa puolta. Hyvä.
Näyttäkää taitonne.
Tahdonvoima,
päättäväisyys, usko -
ja hierarkia ovat tärkeitä.
Kun Rafa puhuu, kaikki kuuntelevat.
Hän on kapteeni.
Rafa Márquez. -Bravo.
Tuo oli mukavaa.
Rafa, onko viimeisiä sanoja?
Voin kertoa vitsin tähän loppuun.
Miten cowboy kutsuu tytärtään?
No, miten?
"Jiihaa, menoksi!"
Millaisena näet Rafan tulevaisuuden?
Hänestä tulee Meksikon maajoukkueen valmentaja.
Hänen johdollaan Meksiko pääsee vihdoin välieriin.
Hänessä on kaikki. Meksiko voittaa MM-kisat vielä joskus.
Rafa tekee kaiken kunnolla ja isosti.
Hän saattaa valmentaa Barçaa tai Meksikon maajoukkuetta.
Hän pystyy kaikkeen, mihin haluaa.
Pusuja, muru.
Pidä huoli itsestäsi. Olet rakas.
Tekstitys: Anne Aho